En sand Perle 🧿
Vi var 3 piger der for første gang skulle ud og rejse sammen og alene, og faldt over dette fine stenhus. Vores ophold var over al forventning, ud fra andre anmeldelser vidste vi på forhånd at det var et fint sted og en god vært - men det skal helt sikkert opleves.
Giogios var for os vores Kreta-far, der altid var klar til at hjælpe. Vi var gået til supermarkedet som lå lidt længere væk en forventet og havde handlet stort ind. Desværre var det ikke muligt at få en taxa hjem, så vi kontaktede Giogios for at spørge om hjælp. Han kom med det samme og fik hjulpet os alle 3 + vores 6 indkøbsposer tilbage til huset, hvilket vi er dybt taknemmelige for!
Han hjalp os også med at få lejet en bil og gav os generelt gode råd og vejledning til hele vores ophold. Det kunne ikke være bedre.
Området var super skønt med en lækker strand og restaurant tæt på. Airbnb’et er som på billederne, fint og rent og med en lækker pool.
Tusind tak til Giogios for et helt igennem fantastisk ophold. Vi kommer helt sikkert igen.